**Politiets nasjonale beredskapssenter** (**PNB**) er et statlig anlegg oppført på Taraldrud i Nordre Follo. Anlegget huser politiets nasjonale beredskapssressurser: Beredskapstroppen, Bombegruppen, Krise- og gisselforhandlertjenesten og Politihelikoptertjenesten.

Bakgrunn
--------

Diskusjonen om å bygge et felles trenings- og beredskapssenter for politiets nasjonale beredskapsressurser pågikk lenge. Lokaliseringsdebatten pågikk fra Politihelikoptertjenesten ble etablert på Oslo lufthavn i 2003.

Formål
------

Målet med politiets nasjonale beredskapssenter er å legge til rette for å forebygge, avverge og håndtere ekstraordinære hendelser og kriser, og å skape trygghet for befolkningen. Senteret skal gi rask, effektiv og sikker innsats fra beredskapsressursene.

Beredskapssenteret tilbyr treningsfasiliteter for beredskapsressursene, livvakttjenestene og for innsatspersonell fra politiets tolv politidistrikter. Noe samtrening og erfaringsutveksling med Forsvaret og internasjonale enheter gjennomføres også på senteret.

Det er også opprettet en felles kommandoplass for alle avdelingene, som gir en totaloversikt og et døgnkontinuerlig punkt som kan støtte med etterretning og oppdragsinformasjon.

Oppføring og overtakelse
------------------------

Statsminister Erna Solberg la ned grunnstenen til beredskapssenteret 21. august 2018.

I august 2020 meldte entreprenøren at senteret var klart til overtakelse og at innflyttingen av politiets utstyr ville starte fra 1. september. Senteret kom i full drift i desember 2020.

Senteret ble offisielt åpnet av Erna Solberg 31. mai 2021.

Fasiliteter og drift
--------------------

PNB består av adkomstbygg, hovedbygg, helikopterbase og treningsbygg (gymsal, svømmehall og styrkerom), skytebaner, skytehus, klatretårn, SIBO-landsby (strid i bebygget område), hus for hundetrening og hinderløype.

Politiets fellestjenester har ansvaret for forvaltning, teknisk drift og service.

Politiet kan trene inntil 500 betjenter i året fra Utrykningsenhetene på senteret.

Referanser
----------

1. ↑  «Politiets nasjonale beredskapssenter skal planlegges på Taraldrud i Ski kommune». *Regjeringen.no* **(norsk)**. 21. oktober 2016. Besøkt 21. oktober 2016.  `|fornavn1=` mangler `|etternavn1=` i Authors list (hjelp)
2. ↑  NRK. «Beredskapssenteret til Taraldrud». *NRK*. Besøkt 21. oktober 2016.
3. 1 2
4. ↑
5. ↑
6. ↑
7. ↑
8. ↑  «Stikktittel: Ikke et spadetak er tatt for politiets nye beredskapssenter fem år etter 22. juli-terroren: - Bør være nær målstreken i løpet av 2020». *Aftenposten*. Besøkt 21. oktober 2016.
9. ↑
10. 1 2

Eksterne lenker
---------------

* Nettside


| * v
* d
* r
Politi- og lensmannsetaten |
| --- |
| Justis- og beredskapsdepartementet |
| Våpen | Nasjonale enheter | 
* Politidirektoratet
* Politiets sikkerhetstjeneste
* Påtalemyndigheten i Norge
* Spesialenheten for politisaker
* Sysselmesteren på Svalbard

 |
| Politidistrikter | 
* Agder
* Finnmark
* Innlandet
* Møre og Romsdal
* Nordland
* Oslo
* Sør-Vest
* Sør-Øst
* Troms
* Trøndelag
* Vest
* Øst

 |
| Særorganer | 
* Kripos
* Politiets utlendingsenhet
* Politihøgskolen
* Utrykningspolitiet
* Økokrim

 |
| Nasjonale organ | 
* Nasjonalt ID-senter
* Politiets fellestjenester
* Politiets IT-enhet
* Grensekommissariatet for den norsk-russiske grense

 |
| Annet | 
* Beredskapstroppen
* Bombegruppen
* Den Kongelige Politieskorte
* Helikoptertjenesten
* Hovedredningssentralen
* Namsfogden
* Nødnettet
* Politiets hederskors
* Politigrader
* Politireserven
* SRGP
* Utrykningsenhetene
* Vandelskontroll og politiattester
* Nasjonalt beredskapssenter

 |

Portal: Norge